316 PIECES A L'APPUI. 



C'est enfcrmer a ses amis la porte 

 De la raison qui languist presque morte, 

 Pour en bailler la clef a 1'ennemie 

 Qui la recoit soubs umbre d'estre amie. 



C'est mille mauls pour une seulle ceillade , 

 C'est estre sain et faindre le malade , 

 C'esl en mentant se pariurer et faire 

 Profession de flatter et de plaire. 



C'est ung grand feu couvert d'ung peu de glace , 

 C'est ung beau jeu tout remply de fallace , 

 C'est ung despit, une guerre, une treve, 

 Ung loing pencer , une parole breve. 



C'est par dehors dissimuler sajoye, 

 Celant ung cceur au-dedans qui larmoye ; 

 C'est ung malheur si plaisant qu'on desire 

 Tousiours languir en ung si beau martyre. 



C'est une paix qui n'ha point de duree ; 

 C'est une guerre au combat asseuree , 

 Ou le vaincu recoit toute la gloire 

 Et le vaincueur ne gaingne la victoire. 



C'est une erreur de ieunesse qui prise 

 Une prison trop plus que sa franchise , 

 C'est un pencer qui iamais ne repose 

 Et si ne veult penser qu'en une chose. 



C'est brief amy , c'est une jalousie , 



C'est une fiebvre el une frenaisie ; 



Car quel malheur plus maulvais pourroit estre 



Que recepvoir une femme pour maistre ? 



